**บันทึกการประชุม**

**สภาองค์การบริหารส่วนตำบลหาดยาย สมัยสามัญ สมัยที่ 2 ประจำปี ๒๕๕9**

**วันที่ 27 มิถุนายน 2559 เวลา 13.๓๐ น. เป็นต้นไป**

**ณ ห้องประชุมลิขิตฟ้า ที่ทำการองค์การบริหารส่วนตำบลหาดยาย**

เลขานุการสภาฯ - ขอเชิญสมาชิกสภาองค์การบริหารส่วนตำบลหาดยายเข้าห้องประชุม เวลา ๑๓.๓๐ น.

(เปิดประชุมเวลา ๑๓**.๕๐น.**)

- กราบเรียนท่านประธานสภาฯ ที่เคารพ กระผมนายคธาธร ไสสุวรรณ ส. อบต. หาดยาย ในฐานะเลขานุการสภาองค์การบริหารส่วนตำบลหาดยาย ขอกล่าวรายงานต่อท่านประธานสภาฯ นายกฯ และ ส.อบต.หาดยายทุกท่าน ก่อนเริ่มการประชุมสภาองค์การบริหารส่วนตำบลหาดยาย ดังนี้

ตามที่สภาฯ หาดยายได้มีหนังสือขอเชิญ ส.อบต.หาดยาย และคณะผู้บริหารส่วนท้องถิ่นทุกท่านเข้า ร่วมประชุมสภาฯ ในวันนี้ เนื่องด้วยสภาฯ ตำบลหาดยาย ต้องดำเนินการเปิดประชุมสภาฯ เพื่อให้ สมาชิกสภาองค์การบริหารส่วนตำบลหาดยายได้พิจารณาเรื่องต่างๆ ตามระเบียบวาระการประชุม

ดังนั้นทางสภาองค์การบริหารส่วนตำบลหาดยาย ได้เชิญสมาชิกสภาฯ เข้าร่วมประชุมสภาองค์การบริหารส่วนตำบลหาดยาย สมัยสามัญ สมัยที่ 2 ประจำปี ๒๕๕๙ และให้การประชุมสภาฯ เป็นไปตามระเบียบกระทรวงมหาดไทย ว่าด้วย ข้อบังคับการประชุมสภาท้องถิ่น พ.ศ.๒๕๔๘ (แก้ไขเพิ่มเติมถึง (ฉบับที่๒) พ.ศ.๒๕๕๔ อย่างถูกต้อง ฉะนั้นสภาฯหาดยายจึงจำเป็นต้องเชิญ ส.อบต.หาดยายและคณะผู้บริหารทุกท่านเข้าประชุมสภาฯ ในวันนี้

มี ส.อบต. หาดยาย เข้าประชุมทั้งหมด ๒๔ ท่าน

มี ส.อบต. หาดยาย ไม่เข้าประชุมทั้งหมด ๒ ท่าน (ลา)

มี ผู้เข้าร่วมประชุมทั้งหมด 3 ท่าน

๑. นายธเรวัชร อบแพทย์ นายกฯ

2. นายสุชีพ ดำสุทธิ์ รองนายกฯ

3. นายประเสริฐ ช่วยละแม เลขาฯ นายกฯ

เมื่อสมาชิกสภาองค์การบริหารส่วนตำบลหาดยายได้เข้าร่วมประชุมครบองค์ประชุมเป็นที่ เรียบร้อยแล้ว กระผมขอกราบเรียนเชิญ นายสยาม เที่ยงสุวรรณ ประธานสภาฯ จุดธูปเทียนบูชา พระรัตนตรัยและดำเนินการเปิดประชุมสภาฯ ตามระเบียบวาระการประชุมต่อไปครับ

ประธานสภาฯ - ขอสวัสดีท่านนายกฯ และสมาชิก อบต.หาดยายทุกท่าน กระผมนายสยาม เที่ยงสุวรรณ ประธานสภาฯ วันนี้เป็นการประชุมสภาองค์การบริหารส่วนตำบลหาดยาย สมัยสามัญ สมัยที่ 2 ประจำปี ๒๕๕๙ และบัดนี้ มีสมาชิกสภาองค์การบริหารส่วนตำบลหาดยายเข้าที่ประชุมเป็นที่ เรียบร้อยแล้ว กระผมขอเปิดการประชุมสภาฯ ณ บัดนี้

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

ประธานสภาฯ - ขอสวัสดีท่านนายกฯและสมาชิก อบต.หาดยายทุกท่าน กระผมนายสยาม เที่ยงสุวรรณ ประธานสภาฯ วันนี้เป็นการประชุมสภาองค์การบริหารส่วนตำบลหาดยาย สมัยสามัญ ๒ ประจำปี ๒๕๕๙ และบัดนี้ มีสมาชิกสภาองค์การบริหารส่วนตำบลหาดยายเข้าที่ประชุมเป็นที่เรียบร้อยแล้ว กระผมขอเปิดการประชุม

**ระเบียบวาระที่ ๒ เรื่อง รับรองรายงานการประชุมสภาองค์การบริหารส่วนตำบลหาดยาย**

**๒.๑ เรื่อง รับรองรายงานการประชุมสภาองค์การบริหารส่วนตำบลหาดยาย สมัยวิสามัญ สมัยที่ 1 ประจำปี ๒๕๕9 วันที่ 27 พฤษภาคม 2559 ( คณะกรรมการตรวจรายงานการประชุมได้ตรวจรายงานการประชุมแล้ว )**

ประธานสภาฯ - ใครมีอะไรสอบถามหรือแก้ไขเพิ่มเติมขอเชิญครับ

-2-

สมาชิกสภาฯ - กราบเรียนท่านประธานสภาฯที่เคารพ กระผมนายสมเจตน์ สุวรรณนิตย์ สมาชิกฯ อบต. หาดยาย กระผมขอตัดคำพูดในรายงานประชุมสภาฯ หน้าที่ ๔ ใน ๒ บรรทัดแรก เนื่องจากคำพูด ดังกล่าวได้มีอยู่ในหน้าที่ ๘ ซึ่งเป็นคำพูดที่ซ้ำซ้อน และในการตรวจรายงานการประชุมสภาฯ กระผมก็ได้ตัดคำพูดดังกล่าวแล้วขอขอบคุณครับ

ประธานสภาฯ - ใครมีอะไรสอบถามหรือแก้ไขเพิ่มเติมขอเชิญครับ

สมาชิกสภาฯ - กราบเรียนท่านประธานสภาฯที่เคารพ กระผม นายพันศักดิ์ พันธรัตน์ สมาชิกฯ อบต. หมู่ที่ ๑๒ กระผมขอเพิ่มเติม ในรายงานประชุมสภา ฯ หน้าที่ ๕ บรรทัดที่ ๘ เพิ่มคำว่า หม้อแปลงไฟฟ้า ครับ เนื่องจากการประชุมครั้งที่แล้วกระผมได้ขอเพิ่มเติมในแผนพัฒนาสามปีครับ

ประธานสภาฯ - ใครมีอะไรสอบถามหรือแก้ไขเพิ่มเติมขอเชิญครับ

สมาชิกสภาฯ - กราบเรียนท่านประธานสภาฯที่เคารพ กระผม นายมาโนช รอบคอบ สมาชิกสภา อบต. หมู่ที่ ๑ ขอแก้ไขคำผิดหน้าที่ ๑๓ คำว่า ชื่อลง เปลี่ยนเป็นลงชื่อ หน้า ตำแหน่ง ชื่อ ของเลขานุการ สภา อบต.หาดยาย ครับ

ประธานสภาฯ - ใครมีอะไรสอบถามหรือแก้ไขเพิ่มเติมขอเชิญครับ หากไม่มีกระผมขอมติรับรองรายงาน**ประชุม สภาองค์การบริหารส่วนตำบลหาดยาย สมัยวิสามัญ สมัยที่ 1 ประจำปี ๒๕๕9 วันที่ 27 พฤษภาคม 2559** ด้วยครับ

มติที่ประชุม เห็นชอบรับรองรายงานการประชุมสภา ๒๑ คน

ไม่เห็นชอบ - คน

งดออกเสียง ๓ คน

ไม่เข้าประชุม ๒ คน

ผู้เข้าประชุมทั้งหมด ๒๔ คน

จำนวนสมาชิกสภาฯ ทั้งหมด ๒๖ คน

**ระเบียบวาระที่ ๓ เรื่อง กระทู้ถาม**

ไม่มี

**ระเบียบวาระที่ ๔ เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

ไม่มี

**ระเบียบวาระที่ 5 เรื่องที่เสนอใหม่ / เพื่อพิจารณา**

ไม่มี

**ระเบียบวาระที่ 6** **เรื่อง อื่น ๆ (ถ้ามี)**

ประธานสภาฯ - ใครมีอะไรสอบถามชี้แจงหรือปรึกษาในเรื่องใดขอเชิญครับ

สมาชิกสภาฯ - กราบเรียนท่านประธานสภาฯที่เคารพ กระผม นายนิคม มุขสุข สมาชิกฯ อบต. หมู่ที่ ๖ มี ๑. เรื่องครับ เรื่อง ลวดหนามกั้นสระน้ำสาธารณะ หมู่ที่ ๖ ด้วยทางหมู่ที่ ๖ ได้ขุดสระน้ำสาธารณะในหมู่บ้าน ที่มีความลึกประมาณ ๑๐ เมตร ดังนั้น ความลึกดังกล่าวอาจทำให้เกิดอันตรายแก่เด็กและชาวบ้านในบริเวณนั้น เนื่องจากบริเวณดังกล่าวส่วนหนึ่งเป็นสนามกีฬา ดังนั้นทางหมู่บ้านหมู่ที่ ๖ มีความจำเป็นและความต้องการรั้วลวดหนามเพื่อกั้นบริเวณดังกล่าวครับ

นายก อบต. - กราบเรียนท่านประธานสภาฯ ที่เคารพ กระผมนายธเรวัชร อบแพทย์ นายกฯ หาดยาย กระผมขอเรียนต่อท่านประธานสภาฯ และสมาชิกฯ ทุกท่านว่า โครงการตามที่ท่านนายนิคม มุขสุข ได้นำเรียนนั้น เนื่องจากโครงการดังกล่าวยังไม่ได้บรรจุอยู่ในแผน พัฒนา ๓ ปี ดังนั้นทาง อบต.จึงไม่สามารถใช้จ่ายงบประมาณในการดำเนินโครงการให้กับทางหมู่ที่ ๖ ได้ แต่ทาง อบต.จะหาแนวทางแก้ไขให้กับพี่น้องหมู่ที่ ๖ ต่อไป

-3-

ประธานสภาฯ - ใครมีอะไรสอบถามชี้แจงหรือปรึกษาในเรื่องใดขอเชิญครับ

สมาชิกสภาฯ - กราบเรียนท่านประธานสภาฯ ที่เคารพ กระผม นายประภาส สุขขาว สมาชิกฯ อบต. หมู่ที่ ๔ ตำบลหาดยาย กระผมขอเรียนต่อท่านประธานสภาฯ และคณะผู้บริหาร อบต.หาดยาย ขณะนี้ถนน สายแหลมปาย ได้ชำรุดเสียหายเป็นหลุมเป็นบ่อประชาชนและเด็กนักเรียนที่ใช้ถนนเส้นนี้เป็นจำนวนมาก ถนนเส้นนี้ได้เกิดอุบัติเหตุ บ่อยครั้ง ดังนั้นกระผมจึงขอฝากคณะผู้บริหารช่วยแก้ไขปัญหาดังกล่าวด้วย

นายก อบต. - กราบเรียนท่านประธานสภาฯ ที่เคารพ กระผมนายธเรวัชร อบแพทย์ นายกฯ หาดยาย กระผมขอเรียนต่อท่านประธานสภาฯ และสมาชิกฯ ทุกท่านว่าโครงการดังกล่าว ขณะนี้ทาง อบต.ได้ให้ เจ้าหน้าที่ได้แร่งสำรวจความเสียหายเพื่อดำเนินการตั้งงบประมาณในการดำเนินการเรื่องดังกล่าวครับ คาดว่าไม่เกิน ๒ อาทิตย์ ก็จะสามารถดำเนินการตามขั้นตอนได้

สมาชิกสภาฯ - กราบเรียนท่านประธานสภาฯที่เคารพ กระผม นายณรงค์ จันทร์ศิริ สมาชิกฯ อบต. หมู่ที่ ๓ ตำบลหาดยาย กระผมมี ๒ เรื่อง ดังนี้

๑. เรื่องปิดท่อระบายน้ำ ในสระน้ำสาธารณะ เนื่องจากขณะนี้เป็นฤดูฝนกระผมจึงขอความอนุเคราะห์ผู้บริหารให้ดำเนินการปิดท่อระบายในสระเก็บน้ำของหมู่ที่ ๓ ให้ได้ปริมาณน้ำเพิ่มมากขึ้น เพื่อนำน้ำไปใช้ประโยชน์ช่วงฤดูแล้ง

๒. เรื่อง ถนนสายท่ามะพลาเชื่อมต่อ ถนนสายหาดยาย ในพื้นที่หมู่ที่ ๓ ขณะนี้ถนนเส้นดังกล่าวเกษตรกรไม่สามารถนำผลผลิตปาล์มน้ำมันมาส่งยังสหกรณ์นิคม ฯ ได้ เนื่องจากถนนดังกล่าวได้เป็นหลุมเป็นบ่อลึก ถ้าปล่อยปละละเลยปัญหาก็จะเกิดแก่เกษตรกร ดังนั้นขอฝากผู้บริหารด้วย

นายก อบต. ๑. เรื่องปิดท่อระบายน้ำ เนื่องจากการปิดท่อระบายน้ำ ดังกล่าว ไม่สามารถใช้งบประมาณได้ เนื่องจากโครงการดังกล่าวไม่ได้อยู่ในแผนพัฒนา ๓ ปี แต่อย่างไรก็จะหาทางแก้ไขให้ครับ

๒. เรื่อง ถนนสายท่ามะพลาเชื่อมต่อ ถนนสายหาดยาย นั้น ทาง อบต.มิได้ปล่อยปละละเลย แต่ ขณะนี้ทาง อบต.ให้ช่างเข้าไปสำรวจความเสียหายและทำประมาณการในการแก้ไขปัญหาให้กับพี่ น้องประชาชนอยู่ครับ

ประธานสภาฯ - ใครมีอะไรสอบถามชี้แจงหรือปรึกษาในเรื่องใดขอเชิญครับ

สมาชิกสภาฯ - กราบเรียนท่านประธานสภาฯ ที่เคารพ กระผมนายสมเจตน์ สุวรรณนิตย์ สมาชิกฯ อบต. หมู่ที่ 8 ตำบลหาดยาย กระผมขอสอบถามท่านประธานฯ ผ่านถึงผู้บริหารว่า ขณะนี้โครงการ ซ่อมแซมถนนของหมู่ที่ ๘ ปากทางเข้าบ้านในกริม และโครงการก่อสร้างถนนคอนกรีตเสริมเหล็กว่า ขณะนี้ได้ดำเนินการไปแล้วหรือไม่อย่างไรครับ

นายก อบต. - กราบเรียนท่านประธานสภาฯ ที่เคารพ กระผมนายธเรวัชร อบแพทย์ นายกฯ หาดยาย กระผมขอเรียนต่อท่านประธานสภาฯ และสมาชิกฯ ทุกท่านว่า เรื่องการซ่อมแซมถนนปากทางเข้าบ้านในกริม ขณะนี้ทาง อบต. ได้ให้ช่าง ของ อบต.สำรวจและทำประมาณในการดำเนินการซ่อมแซมอยู่ ส่วนของโครงการก่อสร้างถนนคอนกรีตเสริมเหล็กของหมู่ที่ ๘ ขณะนี้ได้ยื่นซองประกวดราคาไปแล้วคาดว่าไม่นานจะเริ่มก่อสร้างครับ

ประธานสภาฯ - ใครมีอะไรสอบถามชี้แจงหรือปรึกษาในเรื่องใดขอเชิญครับ

สมาชิกสภาฯ - กราบเรียนท่านประธานสภาฯที่เคารพ กระผม นายพันศักดิ์ พันธรัตน์ สมาชิกฯ อบต. หมู่ที่ ๑๒ ขอขอบคุณท่านประธานสภาฯ ที่ได้มีการเปลี่ยนแปลงที่นั่งประชุมสภาฯ ครับ

เลขาฯ นายกฯ - กราบเรียนท่านประธานสภาฯ ที่เคารพ กระผมนายประเสริฐ ช่วยละแม เลขาฯ นายก ฯ ๑. เรื่องกีฬา ขณะนี้ตำบลหาดยายยังขาดฝีพายเรือยาวดังนั้นจึงขอฝากสมาชิกสภาฯ ทุกท่าน ช่วยกันจัดหาฝีพายเรือยาวของวัดหาดสำราญด้วย

-4-

๒. เรื่องการแข่งขันฟุตบอล ขณะนี้ทางผู้นำท้องที่ท้องถิ่นได้เข้าร่วมทำการแข่งขันกีฬาฟุตบอล อบจ.คัพ ครั้งที่ ๑๑ การแข่งขันในรอบที่ผ่านมา ทางผู้นำท้องที่และท้องถิ่นของตำบลหาดยายได้ เข้ารอบ ๑๖ ทีม เป็นที่หนึ่งของสาย ดังนั้นรอบต่อไปกระผมขอเชิญชวนทุกท่านร่วมเป็นกำลังใจ ไปเชียนักกีฬาของตำบลหาดยายด้วยครับ

ประธานสภาฯ - ใครมีอะไรสอบถามชี้แจงหรือปรึกษาในเรื่องใดขอเชิญครับ

สมาชิกสภาฯ - กราบเรียนท่านประธานสภาฯที่เคารพ กระผมนาย สิทธิพงษ์ รอดปังหวาน สมาชิกฯ อบต. หมู่ที่ 12 หาดยายกระผมขอสอบถาม เรื่อง ไฟฟ้าส่องสว่างตามแยกต่าง ว่าขณะนี้ได้ดำเนินการ แล้วหรือไม่อย่างไร เพราะโครงการดังกล่าวได้ผ่านการอนุมัติจากสภาฯ ไปแล้ว

นายก อบต. กราบเรียนท่านประธานสภาฯ ที่เคารพ กระผมนายธเรวัชร อบแพทย์ นายกฯ หาดยาย กระผม ขอเรียนต่อท่านประธานสภาฯ และสมาชิกฯ ทุกท่านว่า ขณะนี้ทาง อบต.ได้ทำหนังสือถึงการไฟฟ้า เป็นที่เรียบร้อยแล้ว โดยขอให้ทางไฟฟ้าทำประมาณการให้กับทาง อบต. เพื่อทาง อบต. จะได้ ดำเนินการติดตั้งไฟฟ้าส่องสว่างได้ครับ

ประธานสภาฯ - ใครมีอะไรสอบถามชี้แจงหรือปรึกษาในเรื่องใดขอเชิญครับ

นายก อบต. - กราบเรียนท่านประธานสภาฯ ที่เคารพ กระผมนายธเรวัชร อบแพทย์ นายกฯ หาดยาย กระผมขอเรียนต่อท่านประธานสภาฯ และสมาชิกฯ ว่า เรื่อง เงินอุดหนุนวัดหาดสำราญ โดยในปี พ.ศ.๒๕๕๙ ทาง อบต.ไม่สามารถอุดหนุนงบประมาณให้กับวัดหาดสำราญได้ เนื่องจากทาง อบต.มีหนังสือคำสั่งจากกระทรวงมหาดไทย ว่าด้วย เรื่องเงินอุดหนุนวัดว่าห้ามอุดหนุน เนื่องจาก ขณะนี้ ทางรัฐบาลมีมาตรการในเรื่องของเงินอุดหนุนวัด ว่าต่อไปจะต้องให้เงินอุดหนุนวัดโดยผ่านสภา วัฒนธรรมตำบล ดังนั้นในปีนี้ทาง อบต.หาดยาย คาดว่าไม่สามารถอุดหนุนเงินงบประมาณในการ แข่งขันเรือยาวให้กับวัดหาดสำราญได้รวมไปถึงเงินอุดหนุนต่างๆ ที่ให้แก่วัดทุกวัดในตำบลหาดยาย ครับและตำบลอื่นก็เช่นกันครับ

๒. เรื่องศูนย์พัฒนาเด็กเล็ก กระผมคิดว่าศูนย์เก่าที่ตั้งอยู่ข้างโรงเรียนวัดหาดสำราญ จะใช้เป็นที่ตั้ง สภาวัฒนธรรมตำบลและศูนย์พัฒนาเด็กเล็ก จะย้ายมาอยู่ที่ อบต. หาดยาย เนื่องจากขณะนี้ศูนย์ พัฒนาเด็กเล็กที่สร้างใหม่นี้ใกล้จะเสร็จเป็นที่เรียบร้อยแล้ว ครับ

ประธานสภาฯ - ใครมีอะไรสอบถามชี้แจงหรือปรึกษาในเรื่องใดขอเชิญครับ

สมาชิกสภาฯ - กราบเรียนท่านประธานสภาฯที่เคารพ กระผม นายณรงค์ จันทร์ศิริ สมาชิกฯ อบต. หมู่ที่ ๓ ตำบลหาดยาย ขอสอบถามผู้บริหารว่า

๑. เงินอุดหนุนเรือยาววัดหาดสำราญเงินที่ได้ตั้งงบประมาณในปี พ.ศ. ๒๕๕๙ ยังใช้ได้หรือไม่

๒. ศูนย์เด็กเล็กที่ตั้งอยู่ข้างโรงเรียนวัดหาดสำราญ ในพื้นที่หมู่ที่ ๔ ที่จะใช้เป็นที่ทำการสภาฯวัฒนธรรมตำบลกระผมขอนำเรื่องดังกล่าวเรียนต่อเจ้าอาวาสวัดหาดสำราญก่อนว่าท่านเห็นด้วยหรือไม่อย่างไร

นายก อบต. - กราบเรียนท่านประธานสภาฯ ที่เคารพ กระผมนายธเรวัชร อบแพทย์ นายกฯ หาดยาย กระผม ขอเรียนต่อท่านประธานสภาฯ และสมาชิกฯ ว่า ในเรื่องของงบประมาณที่จะให้แก่สภาวัฒนธรรมได้ ขณะนี้ยังไม่สามารถอุดหนุนได้เนื่องจากสภาวัฒนธรรมตำบลยังไม่สามารถจัดตั้งได้แล้วเสร็จ แต่กระผมจะหาทางออกให้ในเรื่องของเงินที่จะใช้อุดหนุนวัดต่อไป ทั้งนี้ต้องดูในเรื่องของกฎหมายว่า จะสามารถทำได้หรือไม่หรือทำอย่างไรครับ

ประธานสภาฯ - ใครมีอะไรสอบถามชี้แจงหรือปรึกษาในเรื่องใดขอเชิญครับ

-5-

ถ้าหากไม่มีกระผมขออนุญาตเรียนสมาชิกสภาฯ และผู้ที่เข้าร่วมประชุมสภาฯ ทุกท่านว่า ต่อไปในการเข้าห้องประชุมสภาฯ ขอให้ทุกท่านกรุณาปิดโทรศัพท์ด้วย เพื่อรักษามารยาทในห้องประชุมสภาฯ ครับ หากไม่มีใครจะสอบถามหรือปรึกษาในเรื่องใดกระผมขอปิดประชุมครับ

ประธานสภาฯ ปิดประชุม เวลา 14.30 น.

ลงชื่อ เลขานุการสภา อบต.

( นายคธาธร ไสสุวรรณ )

ผู้จดบันทึกรายงานการประชุม

ลงชื่อ ประธานสภา อบต.

( นายสยาม เที่ยงสุวรรณ )

ผู้ตรวจรายงานการประชุมสภา ฯ